
 16.5.2022
 BG
 Официален вестник на Европейския съюз
 L 137/7
 РЕГЛАМЕНТ ЗА ИЗПЪЛНЕНИЕ (ЕС) 2022/739 НА КОМИСИЯТА
 от 13 май 2022 година
 за изменение на Регламент за изпълнение (ЕС) 2020/761 по отношение на управлението на някои тарифни квоти за внос на домашни птици и на тарифна квота за износ на мляко на прах за Доминиканската република
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, първа алинея, букви а) и б) от него,
 като има предвид, че:
 (1)
 С Регламент за изпълнение (ЕС) 2020/761 на Комисията (2) се определят правилата за управление на тарифните квоти за внос и износ на селскостопански продукти, управлявани чрез система от лицензии за внос и износ, откриват се тарифни квоти за внос и износ на определени селскостопански продукти и се въвеждат специфични правила за управлението на тези тарифни квоти.
 (2)
 По силата на член 55 от Регламент за изпълнение (ЕС) 2020/761 се открива тарифна квота за износ за Доминиканската република на мляко на прах с произход от ЕС. Квотата се открива за всички продукти с кодове по КН 0402 10, 0402 21 и 0402 29.
 (3)
 Понастоящем тази квота за износ обхваща 13 кода по КН. За да се улесни този износ на мляко на прах за Доминиканската република, лицензията за износ съответно следва да бъде валидна за всички продукти, попадащи в кодовете по КН, обхванати от тази квота, независимо от изрично посочените в заявлението кодове по КН.
 (4)
 Делегиран регламент (ЕС) 2020/760 на Комисията (3) допълва Регламент (ЕС) No 1308/2013 по отношение на правилата за управление на тарифните квоти за внос и износ, за които са необходими лицензии.
 (5)
 В член 9, параграф 6 от Делегиран регламент (ЕС) 2020/760 се предвижда, че за групите от тарифни квоти с поредни номера 09.4211, 09.4212, 09.4213 и 09.4290 референтното количество се изчислява чрез събиране на количествата продукти, допуснати за свободно обращение в Съюза, които попадат във всеки един от поредните номера на квотата на групата.
 (6)
 В приложение XII към Регламент за изпълнение (ЕС) 2020/761 квотните периоди за тарифните квоти с поредни номера 09.4211 и 09.4212 са разделени на подпериоди, за разлика от квотните периоди за тарифните квоти с поредни номера 09.4213 и 09.4290, което прави особено сложно изчисляването на референтното количество.
 (7)
 За да се опрости изчисляването на референтното количество, е целесъобразно квотните периоди за поредни номера 09.4213 и 09.4290 да се разделят на същите подпериоди като определените за поредни номера 09.4211 и 09.4212.
 (8)
 Поради това Регламент за изпълнение (ЕС) 2020/761 следва да бъде съответно изменен.
 (9)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Изменения в Регламент за изпълнение (ЕС) 2020/761
 Регламент за изпълнение